**Superflat** je postmodernistički umjetnički pokret koji je osnovao umjetnik Takashi Murakami, a pod utjecajem je *mange* i *animea*. Isto se zove i umjetnička izložba iz 2001. godine koju je postavio Murakami u West Hollywoodu, Minneapolisu i Seattleu.

Opis
----

Murakami koristi "superflat" da označi razne spljoštene forme u japanskoj grafičkoj umjetnosti, animaciji, pop-kulturi i lijepim umjetnostima, no isto tako i "plitku ispraznost japanske potrošačke kulture." Ovaj samoproglašeni umjetnički pokret bio je uspješan komad tržišne niše, brendirani umjetnički fenomen dizajniran za zapadnjačke publike. Superflat su prihvatili američki umjetnici, koji su stvorili hibrid zvan "SoFlo Superflat".

Umjetnici čiji se rad ocjenjuje kao "superflat" jesu Chiho Aoshima, Mahomi Kunikata, Sayuri Michima, Yoshitomo Nara, Aya Takano i Takashi Murakami. Osim navedenih umjetnika, neki animatori u *animeima* i neki umjetnici mangâ izlagali su ili izlažu svoj rad na izložbama superflata, naročito Koji Morimoto, a takav je i rad Hitoshija Tomizawe, autora *Alien 9* i *Milk Closet*. No to ih nužno ne opisuje kao "umjetnike superflata", već se može shvatiti kao suradnja između dvaju različitih entiteta.

Murakami definira *superflat* u širokim pojmovima, pa je predmetna stvar vrlo raznolika. Radovi često istražuju konzumerizam i seksualni fetišizam koji prevladava u poslijeratnoj japanskoj kulturi. To često uključuje *lolikonsku* umjetnost, koju parodiraju radovi poput onih Henmarua Machina. Ovi su radovi istraživanje seksualnosti *otakua* kroz groteskne i/ili izobličene slike. Ostali su radovi više zaokupljeni strahom od odrastanja. Na primjer, rad Yoshimota Nare često prikazuje zaigrane grafite na starim japanskim *ukiyo-eima* izvedenima na dječji način. A neki se radovi fokusiraju na strukturu i podležeće želje koje obuhvaćaju *otaku* i sveukupnu poslijeratnu japansku kulturu.

Murakami je pod utjecajem redatelja kao što je Hideaki Anno.

Referencije
-----------

1. ↑  Natalie Avella, *Graphic Japan: From Woodblock and Zen to Manga and Kawaii*, Rotovision, 2004, p111. ISBN 2-88046-771-3
2. 1 2  Kitty Hauser, *Superflat: Kitty Hauser on fan fare*, *ArtForum*, listopad 2004.
3. ↑  Hunter Drohojowska-Philp, artnet.com
4. ↑  Frenchy Lunning, *Emerging Worlds of Anime and Manga*, University of Minnesota Press, 2006. str. 133. ISBN 0-8166-4945-6

Bibliografija
-------------

* Murakami, Takashi, (Ed.), ur. (2003.). *Little Boy: The Arts of Japan’s Exploding Subculture*. New York: Japan Society. ISBN 0-913304-57-3.
* Murakami, Takashi, (Ed.), ur. (2001.). *Superflat*. Last Gasp. ISBN 4-944079-20-6.
* Michael Darling (2001). „Plumbing the Depths of Superflatness". *Art Journal* (College Art Association) **60** (3, jesen): str. 76–89. DOI:10.2307/778139. JSTOR 778139.
* Store A, (ed.), ur. (1999.). *Takashi Murakami: the meaning of the nonsense of the meaning*. New York, NY: Center for Curatorial Studies Museum, Bard College, in association with Harry N. Abrams, Inc. Publishers. ISBN 0-8109-6702-2.

Vanjske poveznice
-----------------

* Kaikai Kiki Co. Ltd. službeno mrežno mjesto Takashija Murakamija s prikazom umjetnika superflata, pristupljeno 7. srpnja 2014.
* Superflat Japanese postmodernity by Hiroki Azuma[*mrtav link*] - na blog.emilkerie.com, pristupljeno 7. srpnja 2014.
* Plumbing the Depths of Superflatness, pristupljeno 7. srpnja 2014.
* Inspired works from Superflat, pristupljeno 7. srpnja 2014.
* Overthinking Superflat, pristupljeno 7. srpnja 2014.